Els Campaments Reials de Catarroja acosten la il·lusió a la població més jove
19 des. 2022

L'Ajuntament de Catarroja mitjançant la regidoria de Festes, segueix un any més en línia directa amb les autoritats màgiques, els Reis Mags d'Orient. D'aquesta manera, des de hui dia 19 fins al 29 de desembre oferirà, en diferents ubicacions del poble, l'oportunitat d'entregar les cartes amb els desitjos als patges reals de Ses Majestats que montaran per a tal esdeveniment els seus Campaments Reals.

“La població més jove i la no tant podran acostar-se a les diferents ubicacions que una vegada més hem disposat en el municipi. Volem seguir amb la línia de la il·lusió i l'alegria que ens brinden aquestes festivitats acostant activitats com els Campaments Reials que tenen tant d'arrelament al poble. Però a més, enguany tornarem a comptar amb Papà Noel, que recorrerà tot el poble la vesprada del pròxim dijous 23, una visita que ens honra i a la qual estem molt agraïts que haja pogut tornat a fer un lloc en la seua apretada agenda aquests dies per a visitar a les xiquetes i xiquets de Catarroja”, explica Lorena Silvent, vicealcaldessa de Catarroja.

Els Campaments Reials començaran aquest dilluns 19 de desembre amb la primera parada a l'Ajuntament, seguint el seu tour el 20 en el Parc 8 de març, 21 en la plaça del Fumeral, 22 en la plaça de la Regió, 23 en el Mercat, 27 en la plaça Llotgeta, 28 en la plaça dels Furs i 29 enfront del TAC.

Enguany tornarem a vibrar amb la visita del Pare Noel, qui el 23 de desembre a partir de les 17 hores recorrerà els principals carrers del pobles per a arreplegar els desitjos del menuts i grans per tercer any consecutiu. D’altra banda, com a novetat, enguany, s’ha programat la Gran Festa de Nadal, que el 24 de desembre portarà a la plaça Major, una sèrie d’activitats per a xiquetes i xiquets amb jocs de fira i tallers d’11 a 14 amb l’afegit de la visita del Pare Noel a les 11,30.